bushel
Store norske leksikon,Realfag,Fysikk,Mål og vekt,Eldre måleenheter
Bushel er et eldre målekar for tørre varer, som er brukt som volumenhet i det britiske og amerikanske enhetssystemet. Enheten tilsvarer norsk fjerding og har i særlig grad blitt brukt for oppmåling av landbruksprodukter som mais og bønner. Bushel har symbolet bu og tilsvarer 8 gallons.
I det britiske enhetssystemet er enhetsverdien den samme for tørre og flytende varer. Siden 1824 har én bushel blitt definert som 8 imperial gallon. I USA brukes bushel bare for tørre varer og er fastsatt til 4 pecks eller 32 dry quarts. Storbritannia: 1 imp. bushel = 8 imperial gallon = 36,37 liter  USA, Canada: 1 US bushel = 4 pecks = 32 dry quarts = 35,24 liter Bushel blir også brukt som vektenhet der det antas at en bushel representerer en standardvekt knyttet til hver vare. Ved notering av kornpriser i Nord-Amerika blir følgende enhetsverdier lagt til grunn:  hvete: 1 bu = 60 lb = 27,2 kg  mais,rug: 1 bu = 56 lb = 25,4 kg  bygg: 1 bu = 48 lb = 21,8 kg  havre: 1 bu = 32 lb = 14,5 kg Beslektede enheter i andre land Frankrike: 1 boisseau = 13 liter Belgia: 1 boisseau = 15 liter Tyskland: 1 Scheffel = 17,4 – 310,2 liter Nederland: 1 schepel = 10 liter Les mer i Store norske leksikon britisk enhetssystem for mål og vekt amerikansk enhetssystem for mål og vekt volumenhet eldre og fremmede volumenheter